**Hétvégi házifeladatok szabályai**

**Az otthoni felkészüléshez előírt írásbeli és szóbeli feladatok meghatározása**

A házi feladatok legfontosabb funkciója a tanórán feldolgozott tananyaghoz kapcsolódó gyakorlás (készség- és képességfejlesztés), valamint a tananyaghoz kapcsolódó ismeretek megszilárdítása.

A házi feladatok mennyisége és minősége a szaktanár egyéni döntésén alapul, a tanuló egyéni fejlettségét és fejlődését figyelembe véve.

Korlátok:

* a hétvégékre, az őszi, a téli és a tavaszi szünetre többlet házi feladatot nem adunk
* határidős házi feladatok (gyűjtő- és kutatómunka, házi dolgozat) minden tárgyból adható
* egyik napról a másikra egy tantárgyból 1 oldalnál több írásbeli házi feladat nem adható